Diari Oficial de la Generalitat Valenciana


Sumari del DOGV 6012, del 13-05-2009 (2009/5229)

RESOLUCIÓ de 24 d'abril de 2009, del director general de Recursos Humans de la Conselleria de Sanitat, per la qual establix les categories en què estan constituïdes les llistes d'ocupació temporal, d'acord amb el que disposa l'Orde de 27 de maig de 2004, de la Conselleria de Sanitat, per la que regula el procediment per a la cobertura temporal de places del personal al qual s'aplica el Decret 71/1989, de 15 de maig, del Consell de la Generalitat, sobre la regulació dels òrgans de gestió de personal de la Conselleria de Sanitat i els organismes que en depenen.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6012

Data del DOGV
:   13-05-2009

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2009/5229


Data del document
:   24-04-2009

Organisme emissor
:   Conselleria de Sanitat

Tipus de document
:   Resolució

Correcció d'errades

Anàlisi jurídica

 Descriptors 

:   * professió paramèdica
    * legislació
    * metge
    * política sanitària
    * administració del personal
    * funció pública

RESOLUCIÓ de 24 d'abril de 2009, del director general de Recursos Humans de la Conselleria de Sanitat, per la qual establix les categories en què estan constituïdes les llistes d'ocupació temporal, d'acord amb el que disposa l'Orde de 27 de maig de 2004, de la Conselleria de Sanitat, per la que regula el procediment per a la cobertura temporal de places del personal al qual s'aplica el Decret 71/1989, de 15 de maig, del Consell de la Generalitat, sobre la regulació dels òrgans de gestió de personal de la Conselleria de Sanitat i els organismes que en depenen. [2009/5229]  
L'entrada en funcionament de les llistes d'ocupació regulades en l'Orde de 27 de maig de 2004, de la Conselleria de Sanitat, va requerir l'establiment de les categories professionals en què es van constituir llistes d'ocupació temporals. Per a això, es va publicar la Resolució de 28 de juliol de 2004, del director general de Recursos Humans. Posteriorment, per a incloure-hi noves categories, es van publicar les resolucions de 22 de setembre de 2004 i de 4 d'abril de 2007.  
La creació i la regulació del títol oficial de psicòleg especialista en psicologia clínica, i la modificació del règim jurídic del personal estatutari de la categoria de psicòleg, que ha dut a terme la Llei 16/2008, de 22 de desembre, de Mesures Fiscals, de Gestió Administrativa i Financera, i d'Organització de la Generalitat, en l'article 67, exigixen, d'una banda, la incorporació de la categoria de facultatiu especialista en psicologia clínica i, d'una altra, la supressió de les categories de psicòleg clínic i psicòleg de conductes addictives, per a incloure-les en la categoria indicada anteriorment.  
D'altra banda, l'ordenació de les professions sanitàries que fa la Llei 44/2003, de 21 de novembre, exigix la modificació de la denominació de les categories ATS/DUI, ATS/DUI d'empresa i ATS/DUI SAMU.  
Així mateix, s'ha vist necessari incloure les categories de metges inspectors, farmacèutics inspectors i infermers subinspectors, a fi de possibilitar la provisió temporal de les places a través del sistema general de Borsa de Treball d'Institucions Sanitàries, regulat per l'Orde de 27 de maig de 2004.  
Per això, fent ús de les facultats que m'atribuïx la disposició addicional segona de l'orde esmentada, de 27 de maig de 2004, de la Conselleria de Sanitat, resolc:  
Primer  
Establir les categories professionals en les quals s'han de constituir llistes d'ocupació temporals, que són les següents:  
Administratiu  
Analista d'aplicacions  
Analista programador  
Assistent/treballador social  
Auxiliar administratiu  
Auxiliar d'infermeria  
Calefactor  
Comare  
Conductor BTP  
Conductor D sense limitació del radi d'acció  
Conductor portalliteres SAMU  
Cuiner  
Electricista  
Empleat de bugaderia  
Facultatiu especialista en al·lergología  
Facultatiu especialista en anàlisis clíniques  
Facultatiu especialista en anatomia patològica  
Facultatiu especialista en anestesiologia/reanimació  
Facultatiu especialista en angiologia i cirurgia vascular  
Facultatiu especialista en aparell digestiu/medicina digestiva  
Facultatiu especialista en bioquímica clínica  
Facultatiu especialista en cardiologia  
Facultatiu especialista en cirurgia cardiovascular  
Facultatiu especialista en cirurgia general i de l'aparell digestiu  
Facultatiu especialista en cirurgia maxil·lofacial  
Facultatiu especialista en cirurgia pediàtrica  
Facultatiu especialista en cirurgia plàstica i reparadora.  
Facultatiu especialista en cirurgia toràcica  
Facultatiu especialista en dermatologia medicoquirúrgica i venereologia  
Facultatiu especialista en endocrinologia i nutrició  
Facultatiu especialista en farmàcia hospitalària  
Facultatiu especialista en farmacologia clínica  
Facultatiu especialista en geriatria  
Facultatiu especialista en hematologia i hemoteràpia  
Facultatiu especialista en immunologia  
Facultatiu especialista en medicina del treball  
Facultatiu especialista en medicina intensiva  
Facultatiu especialista en medicina interna  
Facultatiu especialista en medicina nuclear  
Facultatiu especialista en medicina preventiva i salut pública  
Facultatiu especialista en microbiologia i parasitologia  
Facultatiu especialista en nefrologia  
Facultatiu especialista en neurocirurgia  
Facultatiu especialista en neurofisiología clínica  
Facultatiu especialista en neurologia  
Facultatiu especialista en obstetrícia/ginecologia  
Facultatiu especialista en oftalmologia  
Facultatiu especialista en oncologia mèdica  
Facultatiu especialista en oncologia radioteràpica  
Facultatiu especialista en otorinolaringologia  
Facultatiu especialista en pneumologia  
Facultatiu especialista en psicologia clínica  
Facultatiu especialista en psiquiatria  
Facultatiu especialista en radiodiagnòstic  
Facultatiu especialista en radiofísica hospitalària  
Facultatiu especialista en rehabilitació  
Facultatiu especialista en reumatologia  
Facultatiu especialista en traumatologia i cirurgia ortopèdica  
Facultatiu especialista en urologia  
Farmacèutic d'àrea  
Farmacèutic inspector  
Fisioterapeuta  
Fontaner  
Gestió de la funció administrativa.  
Governanta  
Higienista dental  
Infermer  
Infermer d'empresa  
Infermer SAMU  
Infermer subinspector  
Locutor CICU  
Logopeda  
Marmitó  
Mecànic  
Metge de conductes addictives  
Metge de documentació clínica i admissió  
Metge de família d'equip d'Atenció Primària  
Metge de planificació familiar  
Metge d'equip mòbil  
Metge d'unitat de curta estada  
Metge d'unitat de prevenció càncer de mama  
Metge d'unitat hospitalització a domicili  
Metge d'urgència hospitalària  
Metge inspector  
Metge SAMU  
Odontòleg de primària  
Operador central  
Pediatre  
Professor de logofonia i logopèdia  
Tècnic de la funció administrativa  
Tècnic de manteniment  
Tècnic especialista de laboratori  
Tècnic especialista en anatomia patològica  
Tècnic especialista en documentació clínica i admissió  
Tècnic especialista en medicina nuclear  
Tècnic especialista en radiodiagnòstic  
Tècnic especialista en radioteràpia  
Tècnic intermedi en prevenció de riscos laborals  
Tècnic superior en higiene del treball.  
Tècnic superior en psicosociologia i ergonomia del treball  
Tècnic superior en seguretat en el treball  
Telefonista  
Terapeuta ocupacional  
Zelador  
Segon  
Per a incloure els candidats en les categories de nova incorporació s'exigixen els requisits següents: per als metges inspectors, tindre el títol de llicenciat o doctor en Medicina i Cirurgia; per als farmacèutics inspectors, tindre el títol de farmacèutic especialista; per als infermers subinspectors, tindre el títol de diplomat en Infermeria o equivalent, tots expedits pel Ministeri d'Educació i Ciència.  
València, 24 d'abril de 2009.- El director general de Recursos Humans: José Cano Pascual.